Claudiu Niculescu, doză mare de optimism înainte de EURO 2024: "Măcar locul 2 în grupă îl putem avea!"
Naționala României va juca în vara acestui an la EURO 2024, după o pauză de 8 ani de la ultimul turneu final la care a participat (EURO 2016).
Claudiu Niculescu, fostul jucător român, are mare încredere în Edi Iordănescu și elevii săi. Antrenorul lui CSC Șelimbăr consideră că locul 2 în grupă este un obiectiv realizabil.
"Măcar locul 2 în grupă îl putem avea!"
"Trebuie să ne propunem să ieșim din grupe! La prima vedere, este ușoară, însă nu e ușoară deloc. Dar echipa națională chiar are forța de a ieși din grupe. Măcar locul 2 în grupă îl putem avea!
Îmi place mult Răzvan Marin. Și Drăgușin. Sunt jucători buni, mulți, toți. Și Florinel Coman poate ajuta mult echipa, să sperăm că și Ianis Hagi va avea mai multe meciuri în picioare. Să sperăm că prinde mai multe meciuri acolo, unde este. Avem jucători buni. Și Rațiu îmi place foarte mult. Important e să fie cu toții sănătoși", a mărturisit Claudiu Niculescu, pentru GSP.ro.